Ana Jelušić

Ana Jelušić (født 28. desember 1986 i Rijeka) er en kroatisk tidligere alpinist som konkurrerte i disiplinene slalåm og storslalåm. Hun deltok i tre OL og fem VM. 

Jelušić deltok for Kroatia under Vinter-OL 2002, da var hun 15 år og lekenes yngste deltaker. Hun debuterte i verdenscupen i alpint 26. oktober 2002. Hennes beste plasseringer i løpet av de åtte sesongene hun deltok i verdenscupen var en andreplass i Zagreb 4. januar 2007 og en tredjeplass i Panorama Mountain Village i Canada 25. november 2007. I VM 2007 i Åre kom hun på fjerdeplass i slalåm som ble hennes beste VM-resultat. 

Hun deltok for Kroatia under Vinter-OL 2006. Da ble hun nummer 15 i slalåm og kjørte ut i storslalåm. I OL 2010 ble hun nummer tolv i slalåm.

Hun la opp i 2012 og ble mediakoordinator i FIS.

 Pallplasseringer i verdenscupen 
Dato  Sted  Disiplin  Plassering 4. januar 2007   Zagreb  Slalåm  2 25. november 2007   Panorama  Slalåm  3

 Referanser 

 Eksterne lenker 


Kategori:Kroatiske alpinister
Kategori:Deltakere for Kroatia under Vinter-OL 2002
Kategori:Alpinister under Vinter-OL 2002
Kategori:Deltakere for Kroatia under Vinter-OL 2006
Kategori:Alpinister under Vinter-OL 2006
Kategori:Deltakere for Kroatia under Vinter-OL 2010
Kategori:Alpinister under Vinter-OL 2010
Kategori:Personer fra Rijeka